stanford-oval/wikipedia huggingface dataset:
Merta lähemmäs kalaan

| Merta lähemmäs kalaan |
| --- | --- |

Kestoaika:  60 minuuttia
Pääosissa:  Roope Rehbinder Arttu Harkki Janne Pekkala
Alkuperämaa:   Suomi
Verkko:  MTV3
Esitetty:  1. syyskuuta 2015 –  3. marraskuuta 2015
Tuotantokausia:  1
Jaksoja:  10
Tuotanto
Tuottaja(t):  Jukka Karhula
Vastaava(t) tuottaja(t):  Janne Vakio Seija-Liisa Eskola Antti Väisänen Lauri Ogawa / MTV
Ohjaaja(t):  Kimmo Mäkinen
Käsikirjoittaja(t):  Milla Mattila Kimmo Mäkinen Jukka Karhula Janne Kangas
Leikkaaja(t):  Janne Kangas
Kuvaaja(t):  Hannu Koivuranta
Tuotantoyhtiö(t):  Warner Bros International Television Production Finland
Aiheesta muualla
IMDb 
Merta lähemmäs kalaan on syksyllä 2015 MTV3-kanavalla esitetty kalastusohjelma. Ohjelman jokaisessa jaksossa viedään julkisuudesta tuttuja henkilöitä kalalle heidän omille kotivesilleen. Juontajina, kalastusoppaina ja kokkeina nähdään Roope Rehbinder, Arttu Harkki ja Janne Pekkala.
Jaksot

| Jakso | Nimi | Vieraat | Ensiesitys | Katsojaluvut |
| --- | --- | --- | --- | --- |
| 1. | Laulaen kalaan | Waltteri Torikka, Arja Koriseva | 1. syyskuuta 2015 | 372 000 |
| 2. | Rokkikukot kalassa | Jussi69, Olli Herman, Archie Cruz | 8. syyskuuta 2015 | 230 000 |
| 3. | Kaverukset kalassa | Robin, Pekka Hyysalo | 15. syyskuuta 2015 | 235 000 |
| 4. | Vesipeto on irti! | Antti Tuisku | 22. syyskuuta 2015 | 315 000 |
| 5. | Kuka päästi koirat veneeseen? | Roope Salminen Jon-Jon Geitel | 29. syyskuuta 2015 | alle 217 000 |
| 6. | Salatut kalasankarit | Teemu Lehtilä, Esko Kovero | 6. lokakuuta 2015 | 303 000 |
| 7. | Vauhtia vesillä! | Emma Kimiläinen, Sami Seliö | 13. lokakuuta 2015 | 230 000 |
| 8. | Kulkurit ja kaunottaret | Samae Koskinen, Arttu Wiskari, Susanna Laine, Elina Kottonen | 20. lokakuuta 2015 | 239 000 |
| 9. | Poplaulajien vapaapäivä | Mitra Kaislaranta, Antti Ketonen, Stig | 27. lokakuuta 2015 | 255 000 |
| 10. | Näyttelijäpariskunnan vapaapäivä | Antti Reini, Anu Sinisalo | 3. marraskuuta 2015 | 333 000 |
Mahindra & Mahindra

| Mahindra & Mahindra Limited |
| --- | --- |

Yritysmuoto:  julkinen osakeyhtiö, tytäryhtiö
Osake:  BSE: 500520, NSE: M&M; ISIN INE101A01026; osa BSE Sensex ja CNX Nifty -osakeindeksejä
ISIN:  USY541641194
Perustettu:  2.10.1945 (Mahindra & Mohammed Ltd.)  1948 (Mahindra & Mahindra Ltd)
Puheenjohtaja:  Anand G. Mahindra
Avainhenkilöt:  Keshub Mahindra (emeritus pj.)
Kotipaikka:  Gateway Building, Apollo Bunder, Mumbai 400 001, Intia
Toimiala:  autoteollisuus, maatalouskoneet
Liikevaihto:   41 982 crorea INR (2014–15)
Tilikauden tulos:   3 321 crorea INR (2014–15)
Henkilöstö:  19 427
Emoyhtiö:  Mahindra Group
Tytäryhtiöt:  yli sata, mm. Mahindra Holidays & Resorts India Limited (75,0 % osuus), Mahindra Gujarat Tractor Limited (60,0 %), Mahindra & Mahindra Financial Services Limited (51,2 %), Mahindra Trucks and Buses Limited (100,0 %), Mahindra Vehicle Manufacturers Limited (100,0 %), Mahindra Heavy Engines Private Limited (100,0 %), Mahindra Aerospace Private Limited (66,7 %), Mahindra Two Wheelers Limited (88,9 %; mm. Peugeot Motorcycles liitetty osaksi tätä), Defence Land Systems India Limited (100,0 %), Mahindra Reva Electric Vehicles Private Limited (75,7 %), SsangYong Motor Company (73,2 %), Swaraj Automotives Limited (71,2 %), Mahindra Defence Systems Limited (100,0%)
Kotisivu:  www.mahindra.com
Infobox OKVirheellinen NIMI-arvo: 
Mahindra & Mahindra Limited (M&M) on suuri intialainen autoteollisuus- ja maatalouskoneiden valmistaja. Tämä holdingyhtiö on yhtiömuodoltaan julkinen osakeyhtiö, jonka osake noteerataan sekä Bombayn (BSE) että Intian kansallisessa pörssissä (NSE). Suurin osakkeenomistaja on monialakonserni Mahindra Group. Mahindra & Mahindra on Intian suurin traktorien ja hyötyajoneuvojen valmistaja, ja Intian suurimpia henkilöautovalmistajia. Yhtiön Mahindra-traktori on maailman myydyin traktorimerkki.
Mahindra & Mahindran toimitusjohtaja Anand Mahindra.
Yhdysvaltalainen talousjulkaisu Forbes listasi Mahindra & Mahindran vuonna 2015 Intian 18. ja maailman 814. suurimmaksi julkiseksi osakeyhtiöksi. Yhtiön pääkonttori on Mumbaissa ja toimitusjohtaja on Anand Mahindra. Konsernin liikevaihto oli 11,61 miljardia dollaria ja yhtiön palveluksessa oli 19 427 työntekijää (2014). Yhtiön maaliskuuhun 2015 päättyneen toimintavuoden liikevaihdosta 38,65 % kertyi henkilöautoista, 20,78 % hyötyajoneuvoista (kuten pakettiautot, kuorma-autot, jne.), 27,62 % traktoreista ja 12,95 % muista liiketoiminnoista.
Joulukuussa 2015 uutisoitiin Mahindra & Mahindra ostavan maailmankuulun italialaisen ajoneuvosuunnitteluyritys Pininfarinan.  Maaliskuussa 2016 uutisoitiin Mahindra & Mahindran ostavan 35 prosentin osuuden suomalaisesta leikkuupuimurivalmistaja Sampo-Rosenlewistä ja aloittavan tuotannollisen yhteistyön suomalaisyrityksen kanssa.
Autonvalmistus

M & M uutisoi tammikuussa valmistaneensa siihen mennessä yhteensä viisi miljoonaa autoa. Yrityskonserni on Intian suurin hyötyajoneuvojen valmistaja. Yhtiöllä oli oman kertomuksensa mukaan 37 prosentin markkinaosuus tässä sektorissa (3/2015).
Mahindra & Mahindran valmistamiin henkilöautomalleihin kuuluvat Mahindra tai SsangYong -automerkillä valmistetut automallit: Actyon, Actyon Sports, Bolero, Chairman, e2o, Genio, Korando, KUV100, Kyron, Major, NuvoSport, Quanto, Rexton, Rodius, Scorpio, Thar, Tivoli, TUV300, Verito, Verito Vibe, XUV500 ja Xylo.
M&M osti vuonna 2010 vuonna 1994 perustetun sähköautovalmistajayhtiö REVA Electric Car Companyn osakseen. Mukana seurasi REVAi-sähköauto. Uudempaa Mahindra Reva Electric Vehicles Private Limited -tytäryhtiön sähköautomallistoa edustaa Mahindra e2o.
Eteläkorealainen SsangYong Motors liitettiin osaksi M&M:ää vuonna 2014 (?). Joulukuussa 2015 uutisoitiin Mahindra & Mahindra vahvistavan suunnitteluosaamistaan ostamalla maailmankuulun italialaisen ajoneuvosuunnitteluyritys Pininfarinan.
Mahindran Navistar -tankkiautona (2013).
Mahindra Tourister -bussi.
Mahindra Pikup 2.2 (2014).
Mahindra Scorpio -jeeppi italialaisena viranomaisajoneuvona (2007).
Mahindra XUV 500 (2014).
Mahindra Bolero ZLX (2012).
Mahindra Genio 2.2 CRDi (2013).
Mahindra Quanto.
Mahindra Thar (2012).
Mahindra Xylo (2012).
Mahindran valmistama Renault Logan taksikäytössä.
Ssangyong Rexton W XDI (2015).
Maatalouskoneet ja -tuotteet

Yritys on Intian suurin traktorivalmistaja. Yhtiön osuus Intiassa budjettivuonna 2015 valmistetusta 550 963 traktorista oli  234 766 kappaletta ja vientiin meni 13 746 traktoria (nousua). 
Yhtiö tekee traktorivalmistuksessa yhteistyötä kiinalaisen Jiangsu Yueda Groupin ja japanilaisen Mitsubishi Agricultural Machineryn kanssa. Yhtiö on kertonut ostavansa 33 prosentin omistusosuuden Mitshubishin maatalouskoneiden yritystoiminnasta. M&M:n suuri kilpailija on esimerkiksi John Deere, joka on liikevaihdolla mitattuna M&M:aa suurempi maatalous- ja metsätalouskoneiden valmistaja maailmanlaajuisesti ja joka on kasvattanut traktorituotantoaan myös Intiassa.
M&M on kertonut pyrkivänsä lisäämään maatalouskoneiden tarjontaansa aiempaa laaja-alaisemmaksi. Tähän liittyen uutisoitiin maaliskuussa 2016 valmistusyhteistyön aloittamisesta suomalaisen leikkuupuimurivalmistaja Sampo-Rosenlewin kanssa. M&M ilmoitti samalla ostavansa 35 prosentin osuuden Sampo-Rosenlewistä.
Mahindra 2516 -traktori (2011).
Mahindra 3616 -traktori (2011).
Mahindra 5010 -traktori (2011).
Mahindra-traktori maantiellä.
Mahindra B275 DI.
Mahindra 475 DI traktori Punjabin Jhampurissa (2009).
Kostealle pellolle muunneltu, avoimilla takarenkailla varustettu Mahindra -traktori.
Mahindran Hy-Tec -traktoria voimanlähteenään käyttävä leikkuupuimuri.
Aiheesta muualla

OICA:n autonvalmistustilastoja: Mahindra (2014, pdf) (englanniksi) (oica.net)
Bruce Einhorn: Indian Tractor Maker Mahindra Takes On Deere (2.8.2013) (englanniksi) (bloomberg.com)
Marcus Gee :The tractor maker who has John Deere on the run (8.4.2008) (englanniksi) (theglobeandmail.com)
Opatówin piirikunta

Opatówin piirikunta (puol. powiat opatowski) on yksi Świętokrzyskien voivodikunnan piirikunnista. Sen arvioitu väkiluku oli vuoden 2019 lopussa 52 089. Piirikunta on jaettu kahdeksaan maalaiskuntaan, jotka ovat Baćkowice, Iwaniska, Lipnik, Opatów, Ożarów, Sadowie, Tarłów sekä Wojciechowice ja niissä on kylien lisäksi kaksi kaupunkia; hallintokeskus Opatów ja Ożarów.
Opatówin piirikunnan pinta-alasta arviolta 15,6 prosenttia oli metsän peitossa vuonna 2018.
Opatówin piirikunnan työttömyysaste oli vuoden 2018 lopussa 13,6 prosenttia. Luku on huomattavan korkea koko Puolan työttömyysasteeseen verrattuna.
Piirikunnan väestöpyramidi 2014.
Vuoden 2019 lopussa Opatówin piirikunnassa arvioitiin olevan 52 089 asukasta, joista 50,2 prosenttia naispuolisia ja 49,8 prosenttia miespuolisia. Puolan väestönlaskennassa 2011 väkiluvun laskettiin olevan 55 661 ja sen ennakoidaan vuoteen 2050 mennessä pienenevän 39 730 asukkaaseen. Alle 18-vuotiaiden arvioitiin vuoden 2019 lopussa muodostaneen 16,3 prosenttia piirikunnan väestöstä, työikäisten 60,3 prosenttia ja eläkeikäisten 23,4 prosenttia väestön keski-iän ollessa 43,2 vuotta. Elävänä syntyneiden määrä oli vuonna 2019 yhteensä 415 lasta.
Końskien piirikunta

Końskien piirikunta (puol. powiat konecki) on yksi Świętokrzyskien voivodikunnan piirikunnista. Sen arvioitu väkiluku oli vuoden 2019 lopussa 79 858. Piirikunta on jaettu kahdeksaan maalaiskuntaan, jotka ovat Fałków, Gowarczów, Końskie, Radoszyce, Ruda Maleniecka, Słupia Konecka, Smyków sekä Stąporków ja niissä on kylien lisäksi kolme kaupunkia; hallintokeskus Końskie, Radoszyce ja Stąporków.
Końskien piirikunnan pinta-alasta arviolta 49,1 prosenttia oli metsän peitossa vuonna 2018.
Końskien piirikunnan työttömyysaste oli vuoden 2018 lopussa 10,9 prosenttia. Luku on huomattavan korkea koko Puolan työttömyysasteeseen verrattuna.
Piirikunnan väestöpyramidi 2014.
Vuoden 2019 lopussa Końskien piirikunnassa arvioitiin olevan 79 858 asukasta, joista 50,7 prosenttia naispuolisia ja 49,3 prosenttia miespuolisia. Puolan väestönlaskennassa 2011 väkiluvun laskettiin olevan 84 528 ja sen ennakoidaan vuoteen 2050 mennessä pienenevän 60 614 asukkaaseen. Alle 18-vuotiaiden arvioitiin vuoden 2019 lopussa muodostaneen 15,7 prosenttia piirikunnan väestöstä, työikäisten 59,8 prosenttia ja eläkeikäisten 24,5 prosenttia väestön keski-iän ollessa 43,8 vuotta. Elävänä syntyneiden määrä oli vuonna 2019 yhteensä 587 lasta.
Jędrzejówin piirikunta

Jędrzejówin piirikunta (puol. powiat jędrzejowski) on yksi Świętokrzyskien voivodikunnan piirikunnista. Sen arvioitu väkiluku oli vuoden 2019 lopussa 85 379. Piirikunta on jaettu yhdeksään maalaiskuntaan, jotka ovat Imielno, Jędrzejów, Małogoszcz, Nagłowice, Oksa, Sędziszów, Słupia, Sobków sekä Wodzisław ja niissä on kylien lisäksi kolme kaupunkia; hallintokeskus Jędrzejów, Małogoszcz ja Sędziszów.
Jędrzejówin piirikunnan pinta-alasta arviolta 19,6 prosenttia oli metsän peitossa vuonna 2018.
Jędrzejówin piirikunnan työttömyysaste oli vuoden 2018 lopussa 6,9 prosenttia.
Piirikunnan väestöpyramidi 2014.
Vuoden 2019 lopussa Jędrzejówin piirikunnassa arvioitiin olevan 85 379 asukasta, joista 50,5 prosenttia naispuolisia ja 49,5 prosenttia miespuolisia. Puolan väestönlaskennassa 2011 väkiluvun laskettiin olevan 88 751 ja sen ennakoidaan vuoteen 2050 mennessä pienenevän 69 049 asukkaaseen. Alle 18-vuotiaiden arvioitiin vuoden 2019 lopussa muodostaneen 17,6 prosenttia piirikunnan väestöstä, työikäisten 59,2 prosenttia ja eläkeikäisten 23,3 prosenttia väestön keski-iän ollessa 42,4 vuotta. Elävänä syntyneiden määrä oli vuonna 2019 yhteensä 682 lasta.
Kyllä isä osaa

| Kyllä isä osaa |
| --- | --- |
 Sarjan tunnusteksti.
Tyyli:  tilannekomedia
Kestoaika:  noin 30 minuuttia
Luoja(t):  Pekka Lepikkö
Kehittäjä(t):  Pekka Lepikkö
Pääosissa:  Tom Lindholm Tuija Ernamo Maiju Jokinen Jarno Jokinen Anja Räsänen
Alkuperämaa:  Suomi
Alkuperäiskieli:  suomi
Verkko:  Yle TV2
Esitetty:  2. maaliskuuta 1994 – 2. kesäkuuta 1995
Tuotantokausia:  2
Jaksoja:  30
Ikäraja:  
Tunnuskappale:  Kyllä isä osaa -tunnusteema
Tuotanto
Ohjaaja(t):  Pekka Lepikkö
Säveltäjä(t):  Otto Aanmaa.  Jam Rock Band.
Tuotantoyhtiö(t):  Linssilude Oy Yleisradio
Aiheesta muualla
IMDb 
Kyllä isä osaa on suomalainen vuosina 1994–1995 valmistunut Yleisradion ja Linssilude Oy:n tuottama komediasarja. Sitä tehtiin kaksi tuotantokautta, joka käsittää yhteensä 30 jaksoa. Sarjan käsikirjoittajana ja ohjaajana toimi Pekka Lepikkö. Sarjan tunnuskappaleen ja muun sarjassa esitetyn musiikin on tehnyt Otto Aanmaa ja Jam Rock Band.
Sarjan tuotanto

Sarjan sisäkohtaukset kuvattiin studiossa ja pihakohtaukset Tampereen Nekalassa. Lisäksi muita kohtauksia kuvattiin eri puolella Tamperetta. Näyttelijä Tom Lindholm on muistellut jälkeenpäin, että sarjan teosta jäänyt erityisenä mieleen pitkät dialogit. Käsikirjoituksia Lindholm on kuvaillut ”helvetinmoiseksi tekstimääräksi”, jotka piti opetella, ja jos kuvausten aikana ei osannut, niin ”homma seisoi”. Maiju Jokinen muistelee, että kuvausten aikana otti "jonkin verran yhteen" näyttelijä-äitinsä Tuija Ernamon kanssa. Tuija Ernamo muistelee sarjan teon olevan ”yhtä haipakkaa”, ja että kuvaustahti oli ”kova”. Jarno Jokisen mukaan sarjan kuvauspäivät olivat hauskoja, mutta myös "pirun pitkiä".
Sarjan juoni

Sarja kertoo tamperelaisen nelihenkisen suomalaisen perheen arjesta ja edesottamuksista. Perheeseen kuuluvat isä, joka on mielestään kaupungin paras taksikuski, äiti, joka on mielestään kaupungin paras siivooja, sekä murrosikäiset lapset Jonna ja Jussi. Perhe asustaa omakotitalossa, johon olisi pitänyt tehdä remonttia ajat sitten. Sarjan perusasetelma on se, että isä keksii idean, millä perhe voisi rikastua. Aina kaikki menee kuitenkin pieleen ja palataan alkuasetelmaan. Perheen isän ja äidin nimiä ei mainita sarjassa.
Myöhemmin vanhemmat eroavat, ja äiti muuttaa pois. Vanha talo on myyty ja isä ja lapset muuttavat kerrostaloasuntoon. Kun kukaan ei halua tehdä kotitöitä, niin he päättävät hakea isän mummon vanhainkodista heille asumaan. Anja Räsäsen esittämä Mummo-hahmo esiintyi jo aiemmin omassa televisiosarjassaan.
Sarjan juoni > Aikalaisarvio

Helsingin Sanomien arvostelija Jukka Kajava vertasi sarjaa sen ilmestyessä 1994 Neil Hardwickin Sisko ja sen veli -sarjaan, jossa Ernamo myös näytteli. Hänestä TV2:n viihdeajatus oli kulkemassa latteampaan ja kosiskelevampaan suuntaan. Huumori on ilmiselvää samojen asioiden ja asetelmien loputonta toistamista.
Näyttelijät > Pääosissa

| 0 | 1 | 2 |
| --- | --- | --- |
|   Tom Lindholm   | … |   isä   |
|   Tuija Ernamo   | … |   äiti   |
|   Maiju Jokinen   | … |   Jonna   |
|   Jarno Jokinen   | … |   Jussi   |
|   Anja Räsänen   | … |   Anni-täti / mummo    |
Näyttelijät > Muissa rooleissa

| 0 | 1 | 2 |
| --- | --- | --- |
|   Mauri Kuosmanen   | … |   naapuri   |
|   Mikko Nousiainen   | … |   isän isäntä   |
|   Paula Suotaala   | … |   Hilja   |
|   Martti Pennanen   | … |   Martti   |
|   Eeva Ronkainen   | … |   Gunhild, ”vaihto-oppilas Saksasta”   |
|   Esko Raipia   | … |   talonostaja   |
|   Jaakko Haapanen   | … |   isän isä   |
|   Maria Aro   | … |   naapurin vaimo   |
Esitysajat

Sarjan ensimmäinen tuotantokausi esitettiin keväällä 1994 TV2-kanavalla. Sarjan esittäminen aloitettiin 2. maaliskuuta 1994 kestäen 13. heinäkuuta 1994 saakka. Toisen tuotantokauden ensiesitys alkoi 17. maaliskuuta 1995 kestäen 2. kesäkuuta 1995 saakka. Sarja on esitetty uusintana vuosina 2000–2001, 2005 ja 2010–2011.
Sarja on nykyään myös suoratoistopalvelu Yle Areenan valikoimassa. Heinäkuussa 2024 uutisoitiin, että Yle Areenasta oli poistettu saatavilta ensimmäisen tuotantokauden jakso Matkalla, koska Ylen arkistojulkaisutoimituksen päällikön Maija Huplin mukaan jaksossa ”käytetyt rasistiset ilmaisut eivät täyttäneet Ylen julkaisuvaatimuksia”. Julkaisupäätöksen taustalla painoi jaksossa käytettävä mutakuono-ilmaus. Nähtävillä olevien jaksojen kuvaukseen on tehty merkintä: ”Ohjelma sisältää aikansa ilmaisutapoja, joita ei nykyaikana käytettäisi.”
Esitysajat > Ensimmäinen tuotantokausi

| Jakso | Nimi | Ensiesitys | 1>  uusinta | 2>  uusinta | 3>  uusinta |
| --- | --- | --- | --- | --- | --- |
| 1. | Isän isäntä | 2.3.1994 | 20.9.2000 | 16.3.2005 | 5.10.2010 |
| 2. | Kylässä | 9.3.1994 | 27.9.2000 | 23.3.2005 | 19.10.2010 |
| 3. | Salaisuuksia | 16.3.1994 | 4.10.2000 | 30.3.2005 | 26.10.2010 |
| 4. | Varkaita | 23.3.1994 | 11.10.2000 | 6.4.2005 | 2.11.2010 |
| 5. | Unitautia | 30.3.1994 | 18.10.2000 | 13.4.2005 | 9.11.2010 |
| 6. | Saastetta | 6.4.1994 | 25.10.2000 | 20.4.2005 | 16.11.2010 |
| 7. | Eurooppalaisia | 13.4.1994 | 1.11.2000 | 27.4.2005 | 23.11.2010 |
| 8. | Kuntosalihuumetta | 20.4.1994 | 8.11.2000 | 4.5.2005 | 7.12.2010 |
| 9. | Kuollut mies kummittelee | 27.4.1994 | 15.11.2000 | 11.5.2005 | 14.12.2010 |
| 10. | Äitienpäivä | 4.5.1994 | 22.11.2000 | 18.5.2005 | 21.12.2010 |
| 11. | Työsuhde-etuja | 11.5.1994 | 29.11.2000 | 25.5.2005 | 28.12.2010 |
| 12. | Matkalla | 18.5.1994 | 13.12.2000 | 1.6.2005 | 4.1.2011 |
| 13. | Talo myytävänä | 25.5.1994 | 20.12.2000 | 8.5.2005 | 11.1.2011 |
| 14. | Miljonääri | 1.6.1994 | 27.12.2000 | 15.6.2005 | 18.1.2011 |
| 15. | Kuuluisia taiteilijoita | 8.6.1994 | 3.1.2001 | 22.6.2005 | 25.1.2011 |
| 16. | Lupa rikastua | 15.6.1994 | 10.1.2001 | 29.6.2005 | 1.2.2011 |
| 17. | Kaksi isää | 22.6.1994 | 17.1.2001 | 6.7.2005 | 8.2.2011 |
| 18. | Ottolapsia | 29.6.1994 | 24.1.2001 | 13.7.2005 | 15.2.2011 |
| 19. | Ulkomaille | 6.7.1994 | 31.1.2001 | 20.7.2005 | 22.2.2011 |
| 20. | Toisenlainen joulu | 13.7.1994 | 14.2.2001 | 27.7.2005 | 8.3.2011 |
Esitysajat > Toinen tuotantokausi

| Jakso | Nimi | Ensiesitys | 1>  uusinta | 2>  uusinta | 3>  uusinta |
| --- | --- | --- | --- | --- | --- |
| 21. | Se on moro! | 17.3.1995 | 28.2.2001 | 3.8.2005 | 15.3.2011 |
| 22. | Sanomalehteä housuissa | 24.3.1995 | 7.3.2001 | 10.8.2005 | 22.3.2011 |
| 23. | Leikkauksia | 31.3.1995 | 14.3.2001 | 17.8.2005 | 29.3.2011 |
| 24. | Isä naisena | 7.4.1995 | 21.3.2001 | 24.8.2005 | 5.4.2011 |
| 25. | Uusi äiti | 14.4.1995 | 28.3.2001 | 31.8.2005 | 12.4.2011 |
| 26. | Korkoa koron päälle | 21.4.1995 | 4.4.2001 | 7.9.2005 | 19.4.2011 |
| 27. | Kortit kertoo | 28.4.1995 | 11.4.2001 | 14.9.2005 | 26.4.2011 |
| 28. | Avaruusolio | 19.5.1995 | 18.4.2001 | 21.9.2005 | 3.5.2011 |
| 29. | Mummon sisko ja isän veli | 26.5.1995 | 25.4.2001 | 28.9.2005 | 10.5.2011 |
| 30. | Postia | 2.6.1995 | 2.5.2001 | 5.10.2005 | 17.5.2011 |
Vastaanotto

Helsingin Sanomien kriitikko Jukka Kajava arvosteli sarjaa ensiesityksen aikaan. Hänen mielestään  "sarja saattaa joitakin naurattaa, jotka pitävät huumorin ilmiselvyydestä ja samojen asioiden ja asetelmien loputtomista toistamisesta".
Julkaisut

Finnkino julkaisi sarjan jaksot vuosina 2005–2006 DVD:nä.
Sarjasta esitettiin Tampereen Komediateatterissa teatteriversiota vuosina 2015–2018, jossa päärooleja esittivät samat näyttelijät kuin televisiosarjassa.
Vuonna 2024 ensi-iltaan valmistui televisiosarjaan pohjautuva täyspitkä Kyllä isä osaa -elokuva -elokuva, jossa myös pääosissa ovat televisiosarjassa näytelleet näyttelijät.
Samaa sukua, eri maata

| Samaa sukua, eri maata |
| --- | --- |
Tyyli:  Draama
Kestoaika:  50 min
Pääosissa:  Sinikka Sokka   Kai Hyttinen   Turkka Mastomäki   Laura Malmivaara
Alkuperämaa:   Suomi
Alkuperäiskieli:  suomi
Verkko:  MTV3
Esitetty:  10. tammikuuta 1998 –  13. toukokuuta 2000
Jaksoja:  52
Tuotanto
Tuottaja(t):  Sarita Harma Mika Ritalahti Nico Ritalahti
Ohjaaja(t):  Taavi Vartia Lenka Hellstedt Pepsi Strandberg
Käsikirjoittaja(t):  Solja Kievari Eeva Eloranta Annina Holmberg Pekka Lepikkö Lilli Suomalainen Jussi Helminen Johanna Sinisalo
Tuotantoyhtiö(t):  Silva Mysterium Oy
Aiheesta muualla
IMDb 
Samaa sukua, eri maata on vuosina 1998–2000 MTV3:lla lähetetty suomalainen draamasarja. Se on kehitelty Euroopan unionin Media-ohjelmaan kuuluvan PILOTS-projektin tuella.
Sarja keskittyy kuvaamaan Kilapan perheen ja perheeseen liittyvien ihmisten elämää.
MTV3 esitti sarjan ensimmäisen tuotantokauden uusintana kesällä 2007 ja toisen tuotantokauden uusinnat alkoivat uusintana perjantai-iltapäivissä 21. marraskuuta 2008. Sarja julkaistiin DVD:nä vuonna 2009.
Näyttelijät

Sinikka Sokka – Marja-Liisa Kilappa
Kai Hyttinen – Esko Kilappa
Turkka Mastomäki – Ville Kilappa
Laura Malmivaara – Anne Kilappa
Laura Laitinen – Linda Kilappa
Niklas Häggblom – Hessu Kilappa
Nora Löfving – Titti Ihalainen
Leena Rapola – Erja Ihalainen
Martti Järvinen - Rolf, Titin isä
Nina Jääskeläinen – Iris Vesa
Outi Alanen – Irma Vesa
Taisto Oksanen – Marko
Marja Salo – Kati, Lindan hoitaja
Arttu Kapulainen - Roope, Katin poikaystävä
Ulla Uotinen - Tarja Vuohelainen
Markku Nieminen – Pauli
Ismo Jokinen - Veijo
Niina Nurminen - Marina Schröder, Villen työkaveri
Tiina Lymi - Sanna Selin, Villen työkaveri
Veikko Honkanen – Kyösti Kukkavuori
Markku Huhtamo – Opinto-ohjaaja
Antti Virmavirta – Tuomas Leppä
Ismo Apell – Jouni Åström
Leea Klemola – Kanerva Tolonen
Olli Johansson – Jere Åström
Ville Haapasalo - Jari Jokinen
Heikki Nousiainen - Wäinöilmari
Tom Wentzel - Christian Sundström
Carl-Gustaf Wentzel - Klaus Sundström
Miitta Sorvali – Sirkku
Vesa Vierikko – Kalervo
Pekka Huotari – Kari-Pekka Karmio
Matti Onnismaa – Ravintolan omistaja
Juoni

Hessu Kilappa saapuu pitkältä valokuvausmatkalta ulkomailta ja huomaa eläneensä yli varojensa. Hänen tyttöystävänsä aerobic-ohjaaja Titti on kuitenkin onnellinen tietämättä asiasta. Hessu huomaa tutun kuvatoimiston pomon vaihtuneen kovaan bisnesnaiseen Iris Vesaan. Hessun ja Iriksen välille syntyy heti jännite. Ville Kilappa, Hessun pikkuveli, menestyvä lentoperämies, tarjoaa taloudellista apua Hessulle. Hessu kuitenkin kieltäytyy, sillä Villen salaiset säästöt on tarkoitettu Villen vaimon, Annen yllättämiseen pianon ostolla. Anne tasapainoilee heidän pikku tyttärensä Lindan hoidon ja omien harrastustensa välillä. Suloinen Linda on jälleen isovanhempien Marja-Liisan ja Eskon kultasepänliikkeessä hoidettavana. 
Kilapat kokoontuvat Marja-Liisan kutsusta yhteiselle illalliselle ja Villen ja Hessun lapsuudenaikaiset kiistat nostavat päätään. Murto kultasepänliikkeeseen ja Eskon huolimattomuus vakuutusasioissa hiertää Eskon ja Marja-Liisan suhdetta.
Jaksot > Ensimmäinen tuotantokausi

| Jakso | Nimi | Ensiesitys | Uusinta |
| --- | --- | --- | --- |
| 1. | Unelmilla on hintansa | 10.01.1998 | 21.05.2007 |
| 2. | Yökyöpelit | 17.01.1998 | 28.05.2007 |
| 3. | Tanssikengät | 24.01.1998 | 04.06.2007 |
| 4. | Tummia pilviä taivaanrannassa | 31.01.1998 | 11.06.2007 |
| 5. | Paljon onnea vaan | 07.02.1998 | 18.06.2007 |
| 6. | Epäilyt heräävät | 14.02.1998 | 25.06.2007 |
| 7. | Pinna palaa | 21.02.1998 | 02.07.2007 |
| 8. | Valheita ja viettelyksiä | 28.02.1998 | 09.07.2007 |
| 9. | Vaikeita valintoja | 07.03.1998 | 16.07.2007 |
| 10. | Ratkaisun paikka | 14.03.1998 | 23.07.2007 |
| 11. | Hyvästejä | 21.03.1998 | 30.07.2007 |
| 12. | Rehellisyys ei maata peri | 28.03.1998 | 06.08.2007 |
| 13. | Törmäyskurssilaiset | 04.04.1998 | 13.08.2007 |
| 14. | Lumikuningattaren unelmia | 11.04.1998 | 20.08.2007 |
| 15. | Julkisuuden loisteessa | 18.04.1998 | 27.08.2007 |
| 16. | Rakastaa myötä- ja vastoinkäymisissä | 24.04.1998 | 03.09.2007 |